Source: https://www.frf.ro/competitii/competitii-masculin/liga-3/doar-doua-necunoscute-ramase-dupa-ce-si-comuna-recea-este-campioana-turului/
Timestamp: 2020-04-08 11:31:41+00:00

Document:
Doar două necunoscute rămase, după ce şi Comuna Recea este campioana turului | Federația Română de Fotbal
Acasă COMPETIȚII MASCULIN LIGA 3 Doar două necunoscute rămase, după ce şi Comuna Recea este campioana turului
Foto: Sticla Arieșul Turda Facebook
Ultima etapă din 2019 în cadrul competiţiei Liga 3 va avea loc pe parcursul a două zile, 29 şi 30 noiembrie, cu o singură excepţie, toate partidele fiind programate de la ora 14:00, ora oficială a lunii.
Comuna Recea are patru puncte avans
După Aerostar şi U Craiova 1948 SA, încă o echipă a obţinut matematic titlul neoficial de campioană a turului. Este vorba de ACS Fotbal Comuna Recea, care a profitat de pasul greşit făcut de fosta ocupantă a locului secund, Luceafărul Oradea, învinsă în penultima etapă de ACS Unu FC Gloria, scor 1-0. Chiar dacă maramureşenii au reuşit doar un egal pe terenul celor de la Sticla Arieşul (foto din meci), punctul obţinut a fost de ajuns pentru a le asigura un avans de patru puncte în faţa celor de la Minaur Baia Mare, care a urcat pe locul secund, după victoria dramatică de pe terenul celor de la Sânmartin.
Progresul Spartac sau CSM Slatina?
În seria a treia, campioana de iarnă se va stabili între Progresul 1944 Spartac şi CSM Slatina, echipe aflate la egalitate de puncte înaintea ultimei runde a turului. Bucureştenii se vor deplasa la Craiova pe terenul celei de-a treia clasate, Universitatea Craiova 2, echipă aflată la patru puncte distanţă în clasament.
În schimb, oltenii au o deplasare pe terenul celor de la Olimpic Cetate Râşnov, echipă care a pierdut acasă doar în faţa sateliţilor echipelor din Liga I, în speţă FC Voluntari şi AFC Astra. În cazul în care primele două clasate se vor afla la egalitate de puncte şi la finalul acestei runde, departajarea se va face la golaveraj, capitol la care bucureştenii stau mai bine pentru moment.
Când Slobozia şi Ulmu se ceartă, Afumaţiul poate câştiga
Ultima necunoscută a turului se află în seria a doua, acolo unde toate echipele de podium pot termina anul pe locul 1. Momentan, Unirea 04 Slobozia are trei puncte avans în faţa celor de la CS Afumaţi şi Mostiştea Ulmu, însă ialomiţenii şi călărăşenii se întâlnesc chiar în această rundă, în meci direct.
Dacă Mostiştea va câştiga toate punctele puse în joc la Slobozia, iar CS Afumaţi va câştiga duelul cu FCSB 2, atunci toate cele trei echipe se vor afla la egalitate de puncte, dar ilfovenii vor avea atuul unui golaveraj net superior şi vor termina turul în fotoliul de lider.
Iată programul rundei a 15-a:
29.11.2019, ora 14:00
CSM Bacău – CS Aerostar Bacău
30.11.2019, ora 14:00
ACS Şomuz Fălticeni – ACS Hușana Huși
CS Sporting Lieşti – ACS Universitatea Dunărea de Jos Galaţi
ACS Suporter Club Oţelul Galaţi – ACSM Ceahlăul Piatra Neamţ
CS Ştiinţa Miroslava – FC Ozana Târgu Neamț
CSM Focşani 2007 – AFC Botoşani 2
CS Afumaţi – SC Fotbal Club FCSB SA 2
ACS Dacia Unirea Brăila – CS Viitorul Ianca
SC Popeşti-Leordeni – CS Tunari
CS Făurei – ACS Înainte Modelu
CSA Axiopolis Sport Cernavodă – CS Poseidon Limanu-2 Mai
AFC Unirea 04 Slobozia – ACS Mostiştea Ulmu
AS FC Agricola Borcea – ACS Recolta Gheorghe Doja
CS Medgidia – AFC Metalul Buzău
Universitatea Craiova 2 – AFC Progresul 1944 Spartac
CS Baloteşti – SC FC Voluntari SA 2
ACS Unirea Bascov – CSM Flacăra Moreni
AFC Astra 2 – AS FC Pucioasa
CSM Alexandria – ACS SR Municipal Braşov
ACS Olimpic Cetate Râşnov – CSM Slatina
CS Sporting Roşiori 2008 – ACS Vediţa Coloneşti M.S.
ACS Tractorul Cetate – CS Blejoi
ACS Flacăra Horezu – CS Viitorul Dăeşti
LPS Cetate Deva – ACS Progresul Pecica
29.11.2019, ora 16:00
U Craiova 1948 SA – CS Naţional Sebiş
CS Gilortul Târgu Cărbuneşti – ACS Poli Timişoara
ACSO Filiaşi – CS Şoimii Lipova
CS Hunedoara – CSC Ghiroda şi Giarmata Vii
CS Gloria Lunca-Teuz Cermei – CSC Dumbrăvița
CS Crişul Chişineu Criş – AS Fortuna Becicherecu Mic
AFC Metalurgistul Cugir 1939 – ACS Sticla Arieşul Turda
CS Sănătatea Servicii Publice Cluj-Napoca – ACS Viitorul Şelimbăr
AFC Unirea 1924 – SCM Zalău
ETAPA 1 | ETAPA 2 | ETAPA 3 | ETAPA 4 | ETAPA 5 | ETAPA 6 | ETAPA 7 | ETAPA 8 | ETAPA 9 | ETAPA 10 | ETAPA 11 | ETAPA 12 | ETAPA 13 | ETAPA 14

References: CSM 
 CSM 

CSM 

CSM 
 CSM 

CSM 
 CSM